**ГЪАВУРДА ТВАДАЙ ЧАР**

«Лезги чIал» учебный предметдин тахминан рабочий программа юкьван умуми образованидин рекьяй Гьукуматдин федеральный образовательный стандартрин (ФГОС), юкьван умуми образованиди гун гуьзлемишзавай Истемишунрин бинедаллаз туькIуьрнавайди я .

Тахминан рабочий программади муаллимдиз ихьтин

мумкинвилер гуда:

1) лезги чIалан тарс кьиле тухудайла, цIийи къайдадин эгечIунин тегьердикай менфят къачуналди личностдин (хсуси), метапредметдин арада авай алакъайрин ва предметдин нетижаяр кьиле тухун , Гьукуматдин федеральный образовательный стандартрин бинедаллаз юкьван классра чирвилер гунин къайдайра къалурнавайвал;

2) «Лезги чIал» учебный предметдин гьар йисан чирвилер къачунин къайда тайинарун ва планламишнавай чирвилерин нетижайрин туькIуьр хьунин тегьер (къурулуш) къалурун, Гьукуматдин федеральный образовательный стандартрал , юкьван классра чирвилер гунин программадал бинеламиш хьана;

3) календардинни тематикадин планирование, гьар са классдин хсусивилер ва кьетIенвилер фикирда кьуна, меслят къалурнавай паюниз/темадиз талукьарнавай вахт ишлемишна, арадал гъун .

«Лезги чIал» учебный предметдин тахминан рабочий программа гъавурда твадай чарчикай, чирзавай тарсунин метлеб ачухаруникай, тарсунин умуми характеристикадикайни нетижайрикай ва тематикадин планированидикай ибарат я . Гъавурда твадай чарчи предмет чирунин умуми мана - метлеб ачухарзава, аялрин фагьум-фикир авунин алакьунар вилик тухун малумарзава; учебный пландин къурулушда лезги чIалан чка

тайинарзава , арадал къвезвай нетижаяр ва тематикадин планированидин къурулуш ачухарзава.

**«Лезги** **чIал»** **учебный** **предметдин** **умуми** **характеристика**

Лезги чIал – им лезги халкьдин хайи чIал я . ЧIал Кавказдин чIаларин хизандик акатзава . Аялриз чирвилер гунин карда «Лезги чIал» учебный предметди важиблу чка кьазва .

Хайи чIалан метапредметрин образовательный функцийри, «Лезги чIал» учебный предметди, чирвилерин жигьетдай, школада кIелзавай аялдин кьатIунар гегьеншарзава . «Лезги чIал», ученикар патал абурун веревирдериз, акьул-камалдиз ва яратмишунриз хцивал, гележег гузвай къуват я; чпин чирвилер деринардай, абур генани гегьеншардай кIелунин диб-къайда я . Хайи чIал, лезгийрин медениятдинни эдебиятдин руьгьдин девлетар, инсаниятди культурадинни тарихдин рекье къазанмишнавай агалкьунар саламатдиз хуьзвай хазина я . Ада жуьреба-жуьре чирвилер аннамишуниз, абур хуьниз еке таъминарзава . Пешекарвилерин гележегда анжах ам галаз хкаж жезва . Хайи чIала аялдин бейнида, гъвечIи чIавалай эгечIна, къанажагъдин нормаяр твазва, уьмуьрдин жуьреба-жуьре шартIара, ахлакь хвена, экъечIиз куьмекзава . Метапредметрай ва предметрай чирвилер гунин карда лезги чIалан курсунин метлебди школадин образовательный процессда кьетIен чка кьазва, ада коммуникативдив, чIал, лингвистика ва культураведвал вилик тухунив гьавурда аваз эгечIиз тазва . Коммуникативдик рахунин чIалан жуьреяр, мецин ва кхьинрин чIалан культура, уьмуьрда ишлемишиз жедай алакьун ва бажарагълувал акатзава . Коммуникативный рекьяй гьазурвал (компетентность), суьгьбетдин рахунриз къимет гудайла, винел акьалтзава . ЧIалан ва лингвистикадин (языковедвилин) тежриба чIалакай авай чирвилерин бинедаллаз арадал къвезва; литературный чIалан карчи нормаяр чир хьайила, общество вилик тухузвай вакъиа

хьиз кьабулайла, ученикрин рахунрин чIал грамматикадин къурулушдал ва словарный запасдал мягькемар ва девлетлу авурла, лингвистикадив илимдив хьиз эгечIайла; лингвистикадиз талукь жуьреба- жуьре словаррикай менфят къачуз агакьайла .

Культуроведвилин тежрибадик (компетенциядик) хайи чIал, милли меденият (культура) гьиссиз, фагьумиз, тазвай жуьреяр (формаяр), чIални, халкьдин тарих чеб-чпиз мукьва тирди аннамишунин, лезги чIалал гуьрчегдиз рахаз хьунин нормаяр акатзава .

Лезги чIалан курсунин алакъа – кар гужлу авуни, метапредметар чирдай важиблу шартIар тешкил авуниз, инсандин савадлувал артухар авуниз къуллугъзава. Метапредметдин дережа авай, савадлувал ахтармишзавай кьилин индикаторар язва: коммуникативнивилинни универсальнивилин кIелунин гьерекатар (рахунрин вири жуьреяр гегьеншдиз чир хьун, таяр-туьшерихъ ва чIехибурухъ галаз бегьерлу рахун арадал гъиз хьун; жуван фикир кьетIендиз, дуьзгуьндиз, кьадайвал ва атIуз-атIуз лугьуз хьун; алакъадин процессда мецин ва кхьинрин чIалан кьилин нормайрал амал авун, лезги чIалан рахунрин этикет хуьн ва мсб .); познавательнивилинни универсальнивилин (цIийивилер чир хьун) кIелунрин гьерекатар (месэла, дуьз эцигиз хьун, делилар къалуриз хьун, фикирар кьадайвал ачухариз хьун, гъизвай тезисрин гьахъ-нагьахъвал тестикьариз хьун; библиографический къекъуьнар кьиле тухун, жуьреба - жуьре чешмейрай лазим тир информацияр жагъурун; сад ва кьвед лагьай дережадин информацияр тайинарун, кIелунин метлеб аннамишун; информацияр жагъурдай методар ишлемишун ва мсб); регулятивнивилинни универсальнивилин (кIвалах къайдада тун) кIелунин гьерекатар (галай- галайвал хвена, планламишун, кIвалахдин мана жавабдардаказ эцигун ва кьиле тухун, гереквал атайла ам дегишарун; жува -жувал гуьзчивал тухун, жува-жуваз къимет гун, ишлемишун ва мсб).

Функциональный савадлувилин кьилин компонентар рахунин чIалан жуьрейрал бинеламиш хьанва ва абуру ученикрин чIал - веревирдер гегьеншарзава ва яни гзафни гзаф школада дидедин чIал чирдайла . Лезги чIалан баянар галачиз, ученикриз функциональный савадлувиликай бес кьадар чирвилер гуз хьун четин я . Школада лезги чIал чир авуни инсандин культурнивилин дережа хкажун, адав вичин чирвилер образованидин маса учрежденийра авун герек я: тамам юкьван школадин чIехи классра, юкьван специально кIелунин (учебный) заведенийра .

**«Лезги** **чIал»** **учебный** **предмет** **чирунин** **мурад-метлеб**

Юкьван классра «Лезги чIал» учебный предмет чирун патал мурад- метлеб:

• жуван хайи чIалал рикI алаз тербияламишун, чIалаз гьуьрмет авун, адав, культурадин вакъиадив хьиз, рикI гваз эгечIун; сад -садав рахунин кьилин такьат тирди аннамишун, обществода кьабулнавай къанажагъдинни ахлакьдин нормайрин къуват; эстетикадин жигьетдай хайи чIалахъ авай багьавал;

• школада ва адалай къеце жуван хайи лезги чIал чир хьун; рахунин чIал гъавурда гьатдайди ва девлетлу авун; учебный гьерекатар чарасуз тир учебный алакьунралди (универсальнидаказ) планламишун, рахунин чIалал гуьзчивал тухун; библиографический ахтармишунар тухун, лингвистикадин словаррай ва маса чешмейрай къачузвай, гьатта СМИ-рай (махлукьатлу хабаррин такьатрай) ва Интернетдай, малуматриз (информацийриз) хсуси рангар хгун, текстерик дегишвилер кухтун ва мсб .;

• чIалан туькIуьр хьунин къайдаярни законар ва адан везифаяр, стилистика ресурсрин (шейэрин) ва литературный чIалан кьилин нормаяр дериндай чир хьун; чIалан делилар кьатIуз, аннамишиз, гекъигиз ва къайдада тваз алакьун; мецин ва кхьинрин чIалан культурадикай хабар хьун, вири дуьшуьшра рахунин гуьрчегвилел, нормайрал ва къайдайрал амал авун;

рахунра ишлемишзавай грамматикадин такьатрин ва словарный гафарин кьадар (запас) артухарун; рахунра къазанмишнавай алакьунар, чирвилер ва вердишвилер школадин ва гьар йикъан уьмуьрда ишлемишун;

• чIалакай илимдин жуьреба-жуьре хилерай (фонетика, морфология, синтаксис) мягькем чирвилер гун; гьар са ученикдиз лезги литературный чIалан орфографиядин, пунктуациядин, орфоэпиядин нормаяр дериндай чирун; лезги чIал вилик финин, девлетлу авунин рекьер тайинарун, ачухарун, илимдин тарихдай ва лезги чIалан винел кIвалах авур алимрикай аялриз информацияр гун ва мсб .

ЧIал инсанрин обществода туьретмиш жезва, вилик физва, чIал хуьн, девлетлу авун патал ам акьалтзавай несилриз чирун чарасуз я .

**Учебный** **планда** **«лезги** **чIал»** **учебный** **предметдин** **чка**

Гьукуматдин Федеральный юкьван умуми образованидин стандартрихъ галаз кьадайвал «Лезги чIал» учебный предмет «Дидед чIал ва Литература (дидед чIалал)» предметдин областдик акатзава ва чирун патал ам важиблу предмет я .

Юкьван школадин V - IX классра «Лезги чIал» чирун патал 340 сят чара авунва: 5 – классда 34 сят (гьафтеда 1 сят, 34 кIелунин гьафте), 6 – классда 34 сят (гьафтеда 1 сят, 34 кIелунин гьафте), 7 – классда 34 сят (гьафтеда 1 сят, 34 кIелунин гьафте), 8 – классда 34 сят (гьафтеда 1сят, 34 кIелунин гьафте), 9 – классда 17 сят (гьафтеда 0,5 сят, 34 кIелунин гьафте).

«Лезги чIал» учебный предмет чирун патал образовательный организацийрин иштиракчийривай туькIуьрзавай пландин паюникай сятерин кьадар артухар авуртIа жеда.

**ЛЕЗГИ** **ЧIАЛ»** **УЧЕБНЫЙ** **ПРЕДМЕТДИН** **МАНА** **(СОДЕРЖАНИЕ)**

**5** **–** **КЛАСС**

**ЧIал** **ва** **рахунар**

ЧIал ва инсан . Сивин ва кхьинрин рахунар .

ЧIалан кIвалахдин жуьреяр (рахунрин, яб акалунин, кIелунин, кхьинрин), абурун кьетIенвилер .

Жува кIелай ва я яб акалай текст суьгьбет авун, ихтилатчидин тIвар дегишарна, масадан тIварцIихъай давамар хъувун .

Жуван гуьзетунрин бинедаллаз чIалан темадай диалогда иштирак авун (чирнавай темадай).

Яшайишдикай, тайин са вакъиадикай ва художникдин шикилдай сочинение кхьин .

**Сифтегьан** **классра** **кIелайбур** **тикрарун**

Существительнияр, прилагательнир кьадарризни падежриз дегиш хьун ва абурун падежрин эхирар дуьз кхьин . Глагол ва адан дибдин формаяр . Маналу ва куьмекчи глаголар .

**Текст**

Текст ва адан кьилин лишанар . Текстинин тема ва кьилин фикир тайинарун . ЧIалан жуьреяр: хабардин, фикирар лугьунин, шикилар чIугунин ва абурун тафават; абурун кьетIенвилер .

*Текстинин* *къурулуш*

Манадин жигьетдай текст анализ авун: адан композициядин кьетIенвилер, чIал гуьрчегардай гафар ва ибараяр ишлемишун .

КIелай ва я ван хьайи текстинин мана хкяна, галай -галайвал, куьруьдаказ лугьун . Суьгьбетчидин тIвар дегишарна, масадан тIварцIихъай текст кхьиз хьун.

Текстерин паярин арада алакъадин такьатар.. Кхьиз кIанзавай шейинин простой ва сложный планар туькIуьрун .

**Синтаксис** **ва** **пунктуация**

Алакъалу ибараяр (словосочетанияр). Ибарайра кьилин ва табий гафар . Предложение . Мана-метлебдиз килигна простой предложенийрин жуьреяр: хабардин, суалдин, буйругъдин . Эвер гунин предложение . Предложенийрин эхирда эцигдай пунктуациядин лишанар . Предложенидин кьилин членар: сказуемое ва подлежащее (умуми информация). Предложенидин кьвед лагьай дережадин членар: дополнение, определение, обстоятельство . Гегьенш ва гегьенш тушир предложенияр . Са жинсинин членар квай предложенияр . Предложенида са жинсинин членрин арада *ва,* *-нu,* *амма* союзар . Са жинсинин членар квай предложенида эцигдай пунктуациядин лишанар . Са жинсинин членар умумиламишдай гафар ва абуруз талукь пунктуациядин лишанар: тире, кьве точка (танишарун). Обращение ва предложенида ам чара авун . Дуьз ва кирс речь . Дуьз речь автордин гафарилай вилик ва кьулухъ ишлемишун ва ам чара ийидай лишанар . Диалог .

**ЧIАЛАН** **СИСТЕМА**

***Фонетика*** ***ва*** ***графика***

Фонетика ва графика . ЧIалан сесер . Ачух сесер ва гьарфар . Ачух тушир сесер ва гьарфар . Ачух тушир сесерин дибдин жуьреяр . Зайиф ва гужлу ачух тушир сесер . Алфавит . Бязи гьарфарин (в, е, й, н, ь, ъ, я) кьетIен везифаяр . Слог . Ударение . Гафарин паяр маса цIарцIиз акъудун .

***Лексика***

Гаф ва адан мана-метлеб . Са мана ва гзаф манаяр авай гафар . Гафунин асул ва куьчуьрмишнавай манаяр . Омонимар . Синонимар . Антонимар . Тарихдин жигьетдай лезги чIалан гафарин къатар .

***Гафар*** ***арадиз*** ***атун*** ***ва*** ***орфография***

ТуькIуьр хьанвай ва туькIуьр тахьанвай гафар . Гафунин диб ва эхир . Гафунин мана квай паяр: дувул, префикс, суффикс, инфикс . Инкарвилин префиксар дуьз кхьин .

***Морфология.*** ***Орфография***

ЧIалан паяр, абурун кьетIенвилер, везифаяр ва пай хьун .

***Существительное***

Существительнидин мана-метлеб, морфологиядиз талукь лишанар ва предложенида дибдин везифаяр . Хас ва умуми существительнияр, абур кхьинин къайдаяр . Инсанриз гудай *вуж?* ва амай вири затIариз гудай *вуч?* суалар . Существительнийрин кьадар . Существительнияр дибдин падежриз дегиш хьун (тикрарун).

***Глагол***

Глаголдин мана-метлеб, морфологиядиз талукь лишанар ва предложенида адан везифаяр . Кечмиш жери ва кечмиш тежер глаголар . Везифайриз килигна глаголдин жуьреяр: маналу ва куьмекчи глаголар . Куьмекчи глаголрин жуьреяр: тамам ва тамамсуз, алакъачи глаголар . Къурулушдиз килигна глаголдин жуьреяр: простой,

сложный, составной .

***Йисан*** ***къене*** ***кIелай*** ***материалар*** ***тикрарун***

**ЮКЬВАН** **УМУМИ** **ОБРАЗОВАНИДИН** **ДЕРЕЖАДА** **«ЛЕЗГИ** **ЧIАЛ»** **УЧЕБНЫЙ** **ПРЕДМЕТДИН** **ПРОГРАММА** **ЧИР** **ХЬУНИН** **КАРДА** **ВИЛИВ** **ХУЬЗВАЙ** **НЕТИЖАЯР**

«Лезги чIал» учебный предметдин тахминан рабочий программади юкьван школа куьтягьзавай аялар агъадихъ галай хсуси (личностдин), предметрин алакъада авай (метапредметдин) алакъайрин ва предметрин нетижайрин алакьунрал таъминарзава .

**ХСУСИ** **(ЛИЧНОСТДИН)** **НЕТИЖАЯР**

Лезги чIалай чирвилер къачунин личностдин нетижаяр . Абурухъ агъадихъ галай ерияр акатзава:

***Ватандашвилинни* *ватанпересвилин* *тербия:***

– жуван хайи чIалал рикI алаз хьун, чIалаз гьуьрмет авун, адав, медениятдин (культурадин) вакъиадив хьиз, рикI гваз эгечIун;

– сад-садав рахун кьилин такьат тирди аннамишун, обществода кьабулнавай къанажагъдинни ахлакьдин нормайрин къуват чир хьун;

– лезги чIал лезги халкь патал мили культурадин девлетрикай сад тирдан гъавурда хьун, хсуси (личностдин) акьулдин, яратмишунин ва ахлакьдин ерияр хкажунин карда гьихьтин роль къугъвазватIа чир хьун, школада образование къачун патал адахъ авай метлебдикай хабар хьун;

– лезги чIалахъ галаз, жуван ватандин агалкьунрин – Россиядин, Дагъустандин, илимдин, искусстводин, дявейра телеф хьайи лезги халкьдин баркаллу рухвайрин зегьметда чи халкьарин агалкьунрин къиметлувилер , абурун арада художественный эсерра ганвай; Россияди ва Дагъустандин символриз (са кар къалурдай шартIлу лишан), гьукуматдин суварриз, тарихдин ва тIебиатдин ирсериз ва гуьмбетриз (памятникриз), жуван уьлкведа яшамиш жезвай жуьреба-жуьре халкьарин адетриз гьуьрмет авун;

– жуван ватандин буржи кьилиз акъудуниз гьазур хьун, адан къанунриз гьуьрмет авун; – жуван хзандин уьмуьрда, образовательный организацийра, гьукуматда, жуван уьлкведа активдаказ иштаракун ва адахъ галаз санал литературадин эсерра ганвай вакъиайрихъ галаз гекъигун;

– жуьреба-жуьре кIвалахра санал гьазурвилер акун;

– гуманитардин кIвалахда иштирак авунин гьазурвилер акун (куьмек герек тирла, дарда авай инсанриз куьмек гунин гьазурвилер; волонтёрвал).

***Руьгьдинни* *ахлакьдин* *тербия:***

– текстерай жуван халкьдин ва маса гьукуматдин халкьарин меденият (культура) чир хьун ва адан гьуьрмет авун;

– жув тухузвай тегьердиз , саягъдиз (поведенидиз), адахъ галаз санал чIалан ва гьакIни маса инсанри авур кIвалахдин тегьердиз къимет гунин гьазурвилерин гъавурдик хьун;

– текдиз ва инсанрихъ галаз санал авур кIвалахда жавабдарвилин гъавурдик хьун .

***Эстетикадин* *тербия:***

***–*** эстетикадин жигьетдай хайи чIалахъ авай багьавал чир хьун;

– эстетикадин жигьетдай лезги чIалахъ авай къиметлувилер аннамишун;

– лезги чIалав къадирлудаказ эгечIун, адал дамах авун;

– лезги чIал, милли культурадин вакъиа хьиз, датIана михьиз хуьн;

– рахунрин чIал мягькемариз, цIалцIамариз кIан хьун;

– жуван ва маса халкьарин адетрин, искусстводин жуьрейрин ва яратмишунрин гъавурдик хьун;

– гьиссера искусстводин таъсирдин гъавурдик хьун;

– художественный литературадин текстер кIелдайла, рахунра эстетикадин терефдиз къимет гуз алакьун;

– рахунра, рахунин этикадин нормаяр хвена, иштираквал ийиз алакьун;

– рахунра жуван гъилерин, чинин лишанар ишлемишиз хьун;

– чи улькведин ва вири дуьньядин искусстводин жуьреба-жуьре хилериз гьуьрметлувилин итиж къалурун, искусстводин жуьреба-жуьре хилерин, жуван халкьдин ва маса халкьарин адетрин, яратмишунрин гъавурда акьун, художественный кIвалахрин гьар жуьре хилера жуван къиметлувилер чир хьун .

***Бедендин* *(физический)* *тербия,* *сагъламвилинни* *саламатвилин* *культура* *(меденият)* *арадал* *гъун:***

– элкъуьрна кьунвай тIебиатда (гьа жергедай яз информациядин алемдани) сагълам ва хатасуз (жув ва маса ксар патал) уьмуьр кьиле тухунин къайдаяр вилив хуьн;

– физический ва психологиядин жигьетдай сагъламвилив къадирлувилелди эгечIун;

***–*** кIелчивилин ва жуван уьмуьрдин тежрибадикай даях кьуна уьмуьрдин къиметлувилер кьатIуниз хьун;

– жуван сагъламвилин жигьетдай мукъаят хьун, сагъламвилин уьмуьр кьиле тухун, (сагъламвилин хуьрекар, гигиенадин къайдаяр вилив хуьн, ял ядай ва кIвалахдай режимдин вахт туькIуьрун, гьамиша къайдадалди бедендин сагъламвилив жавабдарвилелди эгечIун;

– пис нетижаяр ва нагьакьан зарарлу хесетар (ички, бейгьушардай агъу квай затIар (наркотикар), пIапIрус чIугун) ва маса физический ва психологиядин жигьетдай сагъламвилин зарар кьатIуниз хьун;

– хатасуз къайдаяр вилив хуьн, абурун арада чIалан образованидин кIвалахда интернетда хатасуз къайдаяр тухун тавун ва вердишвилер аваз хьун;

– жув ва масабур кьабулун, жувак тахсир кутун тавун;

– жуван ва масабурун гужлу гьиссерин гьалар кьатIуниз хьун;

– жуван гьал къалурун патал чIалан такьатар ишлемишун, абурун арада лезги чIалалди литературадин эсеррай мисалар ишлемишун;

– жув ва маса инсан гъалатI хьунин мумкинвилер кьат1униз хьун .

***Зегьметдин* *тербия:***

– инсандин ва обществодин уьмуьрда зегьметдиз къимет гун (гьабурун арадай художественный эсеррикай куьмек яз мисалар гъун), художественный эсеррай мисалар веревирд ийидайла, зегьметдин нетижайрихъ галаз мукъаят хьун, гьар жуьредин зегьметдин кIвалахрихъ галаз вердишарун ва ана иштирак авун

***–*** практикадин рекьяй технологиядин ва социальный хилерай месэлаяр гьялдайла , (хзандин, школадин, шегьердин, хуьруьн, уьлкведин) активнидаказ иштирак авун, жуван алакьунар къалурун , ихьтин жуьредин кIвалахар пландиз къачун ва жува- жуваз тамамарун;

– писателрин, журналистрин, филологрин кIвалахрихъ галаз таниш хьун;

– зегьметдиз ва зегьметдин кIвалахдин нетижайриз гьуьрмет авун;

– гележегда жуван планрикай суьгьбет ийиз алакьун .

*Экологиядин* *тербия:*

***–*** экологиядин , (элкъвена хуьзвай тIебиат) культурадин дережа виниз хкажун;

– тIебиатдихъ галаз игьтиятлувилелди рафтарвилер авун , текстерихъ галаз кIвалах тухудайла, инсандинни гьайвандин арада авай рафтарвилерин месэлаяр аннамишун;

– тIебиатдиз зиян гудай гьерекатар, амалар кьабул тавун;

– текстерихъ галаз кIвалах тухудай процессда, тIебиатдал мукъаят хьун;

– гъизвай зарарин гьерекатар кьабул тавун;

– практикадин кIвалахда тIебиат элкъвена хуьзвай (экологиядин) хилерай

иштираквал авун .

***Илим* *чир* *хьунин* *къиметлувилер*:**

– чIалан ва кIелчивилин культура жуваз чир хьун, абуруз къимет гун;

– рахадайла, фикирар ва гьиссер, словардин запасдикай, грамматикадин такьатрикай менфят къачуна, ачухарун;

– рахунрал гуьзчивал тухун ва абуруз къимет гун;

– ахтармишунин кIвалахда кьилин вердишвилер чир хьун;

– чIалан образованидин хас тир лишан (специфика) ахтармишунин кIвалахда кьилин вердишвилер къачун , чIалан образованидин специфика гьисаба кьун;

– жуван фагьум-фикир , кьатIунар, гафунин важиблувилин гъавурда акьун;

– дуьньядикай илимдин рекьелди сифтегьан чирвилерай кьил акъудиз хьун;

– жува-жуваз кIелунин, эдебиятдин такьатралди жув еримлу авун, чирвилер къачунин итижлувал, гьевеслувал, чирунин карда аслу тушир бажарагъвал еримлу авун .

***КIелзавайбур* *социальный* *ва* *тIебии* *элкъурна* *кьунвай* *ва* *дегиш* *жезвай* *шартIара* *вердишвилер* *хьун:***

– четин гьалар (стресс) кьатIуниз хьун, уьмуьрдикай , чIалакай ва кIелчивилин тежрибадикай даях кьуна кьиле физвай дегишвилериз ва нетижайриз къимет гун;

– кьабулнавай месэлайриз ва гьерекатриз къимет гун;

– хаталлу кIвалахриз ва нетижайриз къимет гун, метлеб куьрелди ва дуьз ачухдиз лугьуз хьун , четин шартIара тежриба къалуриз хьун;

– агалкьунар авачирла, кIвалах ийиз гьазур яз хьун;

– тайин тушир шартIара жуваз масабурувай тежриба ва цIийи чирвилер къачун, жуван дережа мадни хкажун , артухарун

**МЕТАПРЕДМЕТДИН** **НЕТИЖАЯР**

**(ПРЕДМЕТРИН** **АЛАКЪАДА** **АВАЙ** **АЛАКЪАЯР)**

**1.** Юкьван классра учебный предмет «Лезги чIал» чирун патал аялриз агъадих галай **чирвилер** **гудай** (**познавательный)** **универсальный** **учебный** **гьерекатар** чир хьун лазим я:

***Базадин* *логикадин* *гьерекатар:***

– метлеб авай чIалан уьлчмейрин лишанар, чIалан гьалар дуьздал акъудун ва абуруз характеристика гун;

– метлеблу лишанрай чIалан уьлчмеяр группайриз чара авун;

– тайин тир темадиз талукь материалар хкягъиз ва къайдада аваз хьун; малуматар жагъуриз хьун;

– кIелдайла ва яб акалдайла чир жезвай малуматрин тамамвал, битаввал хуьз хьун;

– мана-метлебдин, ишлемишнавай чIалан такьатрин жигьетдай сад-садав гекъигиз хьун;

– эцигнавай месэлаяр гьялун патал текстинай кьит тир (дефицит) малуматар дуьздал акъудун;

– чIалан кIвалахда чирвилер къачудайла, себебдинни силисдин алакъаяр дуьздал акъудун; нетижаяр кьун;

– жуьреба-жуьре текстерихъ галаз кIвалахдайла, учебный задачаяр гьялдай къайдаяр жува-жуваз хкягъун.

***Базадин* *ахтармишунрин* *гьерекатар:***

– гафуниз жуьреба-жуьре хилерай къимет гун, алакъалу ибарадиз ва предложенидиз синтаксисдин къимет гун, текстинин кьилин лишанриз ва туькIуьр хьуниз гзаф кьадардин аспектдин къимет гун, чIалан жуьреяр, кьетIенвилер, такьатар тайинарун;

***–*** кIелунин кIвалахда ва гьар йикъан рахунрин тежрибада жуван рахунрал гуьзчивал тухуз хьун;

– манадин ва туькIуьр хьунин жигьетдай жуван рахунриз къимет гуз чир хьун;

– къазанмишнавай чирвилер, алакьунар ва вердишвилер уьмуьрда ишлемишиз хьун;

– кIелунин маса предметар чирдайла, хайи чIалан такьатрикай менфят къачун;

– къазанмишнавай чирвилер, алакьунар ва вердишвилер предметдин арада дережада аваз кардик кутун .

– жуван сивин ва кхьинрин фикирар азаддиз, дуьзгуьндиз арадиз гъиз хьун, текст арадал гъизвай нормайрал (логикадал, галай-галайвилел, алакъалувилел, темадихъ галаз кьунал амал авун ва мсб .); – тухвай нетижайрай гуьзетунар , ахтармишунар жува-жуваз куьрелди, ачухдиз умумиламишун .

***информациядихъ* *галаз* *кIвалах:***

– жуьреба-жуьре чешнейрай герек малуматар къачуз хьун – газетрай, журналрай, кIелуниз талукь компакт-дискрай ва Интернетдай, СМИдай (махлукьатлу хабаррин такьатар);

– кIелунин месэлаяр ва критерияр гьисаба кьуна, малуматар хкягъдайла, жагъурдайла , жуьреба-жуьре къайдаяр ишлемишун;

– текстина, таблицада, схемада ганвай малуматар хкягъун, абур анализ авун, умумиламишун ва системада тун;

– текстиниз къимет гудайла, жуьреба-жуьре дуьз кьабулунин (аудированидин) ва кIелунин жуьреяр ишлемишун, кIелунин месэлаяр гьялдайла, герек тир малуматар чир хьун; – муаллимди теклифнавай ва я жува гьазурнавай критерийрай мягькем малуматриз къимет гун;

– малуматар менфятлудаказ рикIел хуьн ва ам системада тун .

**2.** Учебный предмет «Лезги чIал» чирун патал аялриз агъадихъ галай **коммуникативный** **универсальный** **учебный** **гьерекатар** чир хьун лазим я:

***Рахунар:***

– рахадайла, фикирар ва гьиссер, словардин запасдикай, грамматикадин такьатрикай менфят къачуна, ачухарун;

– рахунрал гуьзчивал тухун ва абуруз къимет гун;

– вилик квай кIелунин кIвалахдин мурадар (кьилдин ва саналди тир) тайинариз, гьерекатрин галай-галайвал хуьз хьун, къазанмишнавай агалкьунриз жавабар гуз хьун;

– кIелнавайдаз, ван хьанвайдаз, акунвайдаз, гьерекатрин ва делилрин гьакъикъивал хвена, къимет гуз хьун;

– монологдин жуьреяр (хабардин, шикил чIугунин, веревирд авунин; монологар сад садахъ галаз кьадайвал хьун) ва диалогдин жуьреяр (этикетдин, хабар кьунин, къастунин, фикирар эвезунин ва мсб .) чир хьун;

– кIелунин кIвалахда ва гьар йикъан рахунрин тежрибада жуван рахунрал гуьзчивал тухуз хьун;

– манадин ва туькIуьр хьунин жигьетдай жуван рахунриз къимет гуз чир хьун;

– рахунин метлебрин шартIарин къати гьиссер къалурун, жуван фикирар са квекай ятIани ачухарун, кьатIунун;

– гафар тушир такьатар (бедендин, гъилерин, чинин, вилерин ва мсб . ишараяр (мимика), социальный ишарайрин метлебар чир хьун;

– жуван таяр-туьшерин вилик малуматар гваз, доклад, реферат экъечIна кIелиз хьун;

– метлеблу темайрай жув гьахъ тирди субутарун , гьуьжетариз чир хьун , гьуьжетар са меслятдал гъун, са квекай ятIани икьрар кьиле тухун;

– масадан ниятрин гъавурдик хьун, жуван наразивилер къалурун, суьгьбетчидиз гьуьрмет авун, адан кефи хун тавун ва мсб .;

– диалог кьиле фидайла са тайин тир темадай суалар гун, абур веревирд авун ва жуван фикирар лугьуз хьун;

– диалог кьиле тухудайла жуван ва иштиракчийрин фикирар сад-садав гекъигун, ухшарвал ва фаркь дуьздал акъудун, жуван тереф хуьн;

– тухвай чIалан анализдин ва тамамарай чIалан экспериментрин, ахтармишунрин, проектрин нетижаяр гваз экъечIун ва рахун;

– презентацийрин метлебдиз килигна , экъечIна рахунин жуьреяр хкягъун, аудиториядин (яш ва чирвилерин дережа фикирда кьуна ва мсб . иштиракчийрин) асасвилер ва адахъ галаз санал иллюстративный материал ишлемишиз сивин ва кхьинрин текстер туькIуьрун .

***Санал*** ***кьиле*** ***тухузвай*** ***кIвалах:***

***–*** якъин тир месэлаяр гьялдайла, командадин ва кьилди са касдин кьетIенвилер ишлемишун ва чир хьун;

***–*** саналди тир кIвалахдин мурад тайинарун, гьерекатар коллекдивди санал адан агалкьунрай туькIуьрун: ролар паюнин , са меслятдал атун, саналди тир кIвалахдин нетижаяр веревирд авун; са шумуд касдин фикирар умумиламишун, регьбервал авуниз гьазур яз хьун, тапшурмишунар тамамарун, муьтIуьгъ хьун;

– везифаяр ва ролар паюнин патахъай меслятдал къвез, сада -садал гуьзчивал ийиз, жува-жув тухузвай тегьердиз дуьзгуьн къимет гуз алакьун;

– терефрин мукьвавилин гьиссер ва санал кIвалахунин интересар фикирда кьуна, чуьруькар дуьздаказ арадай акъудиз гьазур яз хьун;

– тапшурмишай кIвалахар намуслувилелди тамамарун;

– саналди тир кIвалахдин мурад ва ам кьилиз акъудунин рекьер тайинарун;

– объектрин ва я тайин гьерекатрин арада авай важиблу алакъаяр ва рафтарвилер къалурзавай, предметрин арада авай асул метлебар чир хьун;

– сад хьтин, себебдинни нетижадин алакъаяр тайинарун;

– лугьуз кIанзавай фикирар са кIалубда тун;

– критерийриз килигна жуван кIвалахдин ерийриз къимет гун, гьар са командадин члендин агалкьунрин нетижаяр гекъигун, группадин вилик отчет гудайла , жуван гьазурвилер къалурун .

**3.** Учебный предмет «Лезги чIал» чирун патал аялриз агъадихъ галай **регулятивный** **универсальный** **учебный** **гьерекатар** чир хьун лазим я:

***Жува-жуваз* *тешкилун:***

– хкянавай гьерекатрин галай-галайвилер дуьз эцигун;

– учебный месэладин къарардалди нетижаяр арадиз атунин гьерекатар планламишун (кьилди са касдин, группададин);

– месэлаяр гьялунин патал алгоритма (ва я са пай) жува-жуваз туькIуьрун, ресурсар ва жуван хсуси мумкинвилер гьисаба кьуна, учебный месэлаяр гьялзавай къайдаяр хкягъун , теклифнавай къарарин вариантар делилламишун;

– гьерекатрин план жува-жуваз туькIуьрун, кIвалахдин арада герек тир дегишвилер тун; хкягъун ва абур жавабдарвилиз къачун .

***Жува-жув* *ахтармишун:***

*–* чирвилер къачунин кIвалахдин мурадар ва везифаяр кьабулиз ва хуьз, и кIвалах кьилиз акъудунин такьатар жагъуриз алакьун;

– жува-жув ахтармишунин (адахъ галаз санал рахунрин), рефлексиядин жуьреба - жуьре къайдаяр чиз хьун;

– кIелунин гьалариз талукь къимет гун ва адан пландин дегишвилер теклифун;

– учебный месэлаяр гьялдайла жезвай четинвилер акун ва абурай кьил акъудиз хьун;

– чирвилер къачунин кIвалахда агалкьунар хьунин/тахьунин себебрин гъавурда гьатиз, гьатта агалкьун тахьай шартIарани дуьзгуьн гьерекатар кьиле тухуз алакьун;

– чирвилер къачунин кIвалах кьиле фидайла, жува -жувал гуьзчивал авунин сифтегьан жуьрейрай кьил акъудун;

– кIвалахдин нетижаяр кьилиз акъудун, жезвай гъалатIар ва четинвилер вуч себебдалди жезватIа тайинарун, виликамаз жезвай кIвалахда алакьунар къалурун;

*–* чирвилер гунин ва практикадин месэлаяр гьялун патал лишанрин кIалубар арадал гъиз ва ишлемишиз алакьун;

– жуван кIвалахдин нетижаяр санал кIелзавай аялрин кIвалахдихъ галаз гекъигун, ганвай критерийрай кIвалахдиз дуьз къимет ягъун

***Гужлу* *гьиссерин* *интеллект:***

– жуван ва масабурун гужлу гьиссер гъиле кьун , зигьин артухарун;

– гужлу гьиссерин гьалар чир хьун ва гьялзавай себебар тайинарун;

– рахунрин шартIара анализ ийидайла, гужлу гьиссерин себебдин гъавурдик хьун, маса инсандин ният чир хьун;

– жуван гужлу гьиссер къайдадиз гъиз хьун .

***Жув* *ва* *масабур* *гьихьтинбур* *ятIа,* *гьакI кьабулун:***

– маса инсандин ва адан фикирар аннамишиз алакьун;

– жув ва маса инсан гъалатI хьун мумкин яз хьун;

– жувак ва масадак тахсир кутун тавун , кьулухъай рахун тавун;

– рикIин ачухвал къалурун;

– вири патан гуьзчивилик кутаз хьун намумкин тирди аннамишун .

**ПРЕДМЕТРИН** **НЕТИЖАЯР**

Учебный предмет «Лезги чIал» юкьван школа куьтягьзавай ученикриз чир хьана кIанзавай **предметдин** **нетижаяр** язва:

*–* маса инсанрихъ галаз рахадайла, са гьихьтин ятIани месэла санал тамамардайла, гьуьжетра иштиракдайла, лазим тир темаяр веревид ийидайла коммуникативвилин алакъалувал хуьн;

– вири дуьшуьшра (формальный ва формальный тушир, межличноствилин ва межкультурнивилин) милли культурадин рахунрин михьивал хуьн;

– рахунра литературный чIалан орфоэпиядин, лексикадин, грамматикадин, стилистикадин нормайрал амал авун;

– кхьинра орфографиядинни пунктуациядин истемишунар -къайдаяр хуьз хьун;

– рахунрин ва кхьинрин (коммуникативдин мураддин, текстерин темайрин, кьилин фикиррин ва артухан информацийрин) гъавурда хьун;

– жуьреба-жуьре стилринни жанрайрин текстерин гъавурда, яб гудайла, дуьз акьун;

– дуьз кьабулунин (аудированидин) жуьрейрикай (хкягъунин, танишвал гунин, тамамвилин) хабар хьун;

**–** вилик квай кIелунин кIвалахдин мурадар (кьилдин ва саналди тир) тайинариз, гьерекатрин галай-галайвал хуьз хьун, къазанмишнавай агалкьунриз сивин ва кхьинрин жавабар гуз хьун;

– яб акалнавай я туш кIелнавай текстиниз цIийивал гун (план, пересказ (жуван гафаралди ахъай хъувун), конспект, аннотация);

– сивин ва кхьинрин текстерин жуьреба-жуьрвилер, чIалан стилрин ва жанрайрин типар туькIуьриз хьун;

– рахунрикай грамматикадин гъалатIар хкудиз хьун; хсуси текстер хъсанарун ва редактировать ийиз алакьун;

– жуьреба-жуьре типрин словаррикай азаддиз менфят хкудиз хьун, справочный литературадал ва электронный чарарал амал авун .

**5** **–** **КЛАСС**

Йисан эхирда **вад** **лагьай** **класс** куьтягьзавай аялриз ихьтин чирвилер хьун лазим я:

– 5 предложенидилай тIимил тушиз гуьзетунрин бинедаллаз монологар туькIуьриз хьун: хабардин, шикилар чIугунин, фикирар лугьунин;

– жуьреба-жуьре кIелунин жуьреяр чир хьун: тамашунин, танишвилин ахтармишунин;

– яб акалай ва я кIелай текст 100 гафунилай тIимил тушиз хуралай суьгьбет ийиз алакьун;

– яб акалай ва я кIелай художественный текстинин (150 гафунилай тIимил тушиз) манадин гъавурдик хьун, кхьинра ва рахунра текстинин тема ва кьилин мана ачухдиз лугьуз хьун;

–диктантра гафарин кьадар тахминан 90- 100 гаф хьун;

– лингвистикадин кьилин разделар, чIалан ва рахунрин кьилин уьлчмеяр чир хьун (сес, морфема, гаф, алакъалу ибара, предложение);

– хабардин, суалдин, буйругъдин, эвер гунин предложенияр, са жинсинин членар, обращенияр, дуьз ва кирс речь квай предложенияр туькIуьрун, абур эсерлувилелди кIелиз алакьун, предложенийра лазим чкайрал пунктуациядин лишанар эцигун;

– зайиф ва гужлу ачух тушир сесер, лабиал сесер квай гафар дуьз кIелун, бязи гьарфарин кьетIен везифаяр тайинариз алакьун, ударение алай слог тайинариз чир хьун;

– лезги чIалан орфографиядин словарь ишлемишиз чир хьун;

– лезги чIалан жуьреба-жуьре словаррихъ галаз таниш хьун, абурукай менфят къачуз, гафарин манаяр тайинариз алакьун, омонимрин ва синонимрин жергеяр жагъуриз хьун;

– гаф арадиз атунин ва туькIуьр хьунин рекьяй разбор авун;

– туькIуьр хьанвай гафар дуьз кхьин;

– рахунра-кхьинра существительнийрикай-синонимрикай менфят къачун, гзафвилин кьадарда существительнийрин эхирар дуьз ишлемишун;

– хас ва умуми тIварар чара ийиз хьун ва дуьз кхьин;

– текстинай жуьреба-жуьре глаголар жагъурун, абурун лишанар, везифаяр, туькIуьр хьун тайинарун;

– простой ва сложный предложенияр туькIуьрун;

– предложенидай са жинсинин членар жагъурун;

– текстинай простой предложение жагъурун, простой предложение систаксисдин разбор авун;

– жува-жуваз обращение квай предложенияр туькIуьрун;

– инкарвилин префиксар дуьз кхьин;

– жуьреба-жуьре хас тIварар чIехи гьарфуналди кхьин;

– ктабрин, газетрин, кинофильмайрин, литературадин ва музыкадин эсеррин тIварар кавычкайра аваз чIехи гьарфунилай кхьин;

– сложный ва составной глаголар дуьз кхьин;

– обращенидиз ва дуьз речдиз талукь талукь пунктуациядин лишанар эцигун;

– са жинсинин членар квай предложенида пунктуациядин лишанар эцигун;

– кьве паюникай ибарат сложный предложенида запятой эцигун;

– текст рахунрин кIвалахдин продукт хьиз чир хьун . Текстерин жуьреяр: ахъаюнин , шикил чIугунин, веревирд авунин кьатIунун;

– текстинин туькIуьр хьун . Текстери гузвай информацийрал кIвалахдай кьилин жуьреяр: план, конспект, аннотация чир хьун;

– текстиниз, темадиз килигна, къимет гун, адан мана туькIуьр хьун, чIалан функциональный жуьрейрал бинеламиш хьана тайинарун;

– рахунрин, илимдин, художественный стилрин текстер кьатIуниз хьун;

– гафар фонетикадин, морфологиядин, туькIуьр хьунин предложенияр синтаксисдин жигьетдай разбор авун .

**ТЕМАТИКАДИН** **ПЛАНИРОВАНИЕ**

**5** **–** **КЛАСС**

Вири сятерин кьадар – 34 сят, гьафтеда 21сят .

Са классда темаяр чирунин сергьятрин къене программадин курс дегиш хьун мумкин я.

(Тема чирун патал сятерин кьадар тIимиларун\\гзафарун, геж\\фад гун мумкин я).

Программадин материал чирун – 27 сят .

Контрольный диктант – 4 сят .

ЧIал гегьеншарун – 2сят .

|  |  |  |  |  |
| --- | --- | --- | --- | --- |
| ***№*** | ***Тематикадин блокар, темаяр*** | ***Кьилин мана*** | ***С. кь.*** | ***КIелунин кIвалахдин характеристика*** |
| 1 | ЧIал ва рахунар | ЧIал ва инсан. Кхьинрин ва сивин рахунар. ЧIал ва рахунар. ЧIал инсанрин арада алакъадин важиблу алат я. ЧIалан кIвалахдин жуьреяр: яб акалун, кIелун, кхьинар, рахунар.  ***ЧI/Г. «Къизилдин зул» темадай куьруь сочинение кхьин.*** | 2 | ЧIал инсанрин обществода туьретмиш хьун, инсанрин арада вилик фин, девлетлу хьун. Мисалар гъун, жуван хайи чIал чирдайла, жуван халкьдин тарих, меденият мадни хъсандиз чирдай мумкинвилер гун. Инсандин уьмуьрда хайи чIалан метлеблувиликай суьгьбет авун. Хайи лезги чIалан дикъетлувилин, гуьрчегвилин, девлетлувилин гъавурдик кваз хьун. Сивин ва кхьинрин чIалан тафават тайинарун. Яб акалай ва я кIелай текстинин кьилин мана ва тема ачухариз хьун, текстинай суалар гуз ва абуруз жавабар гуз алакьун. Текст анализ авун ва галай-галайвал кхьин. КIелчивиликай ва уьмуьрдикай даях кьуна жуьреба-жуьре сочиненияр ва сюжетдин шикилдин (адахъ галаз санал миниатюрадин сочинение) кхьин. Орфографиядин ва пунктуациядин (чирай) къайдаяр ишлемишун |
| 2 | Сифтегьан классра кIелайбур тикрарун | Существительнияр, прилагательнир кьадарризни падежриз дегиш хьун ва абурун падежрин эхирар дуьз кхьин. Глагол ва адан дибдин формаяр. Маналу ва куьмекчи глаголар. ***(К.Д.) Грамматикадин тапшуругъар кваз контрольный диктант. ГъалатIрин винел кIвалах.*** | 2 | Существительнияр падежриз дегишарун. Прилагательнияр ва абурун падежрин эхирар дуьз кхьин. Текстинай глаголар жагъурун. Маналу ва куьмекчи глаголар чара авун ва дуьз кхьин. Маналу ва куьмекчи глаголар кваз предложенияр туькIуьрун ва дуьз кхьин. ЧIалан паяр тайинарун. Аялрин чирвилер ва алакьунар ахтармишун. |
|  | Текст | Текстиникай мана-метлеб. Текстинин кьетIенвилер: тема, кьилин мана, абзац ва мсб. Текстерин жуьреяр: хабардин, шикилар чIугунин, фикирар лугьунин. Текстинин манадин анализ: адан композициядин кьетIенвилер, микротемаяр ва абзацар, чIал таъсир ийидай такьатар (чирайбурун сергьятра). Яб акалай ва я кIелай текстинин галай-галайвилин, хкягъунин, ва куьруь сочиненидин мана. Текстинин манада ихтилатчидин тIвар. Текстинин информациядин дегишвилер: текстинин простой ва сложный план. Текст редактировать авун (чирайбурун сергьятралди). | 2 | Текстинин гъавурдик кваз хьун. Текстинин кьилин (ключевые) гафар жагъурун. Кхьинра орфографиядин ва пунктуациядин къайдаяр (чирай) ишлемишун. Текстерин жуьреяр кьатIуниз хьун (хабардин, шикилар чIугунин, фикирар лугьунин). ТуькIуьрнавай пландай хабардин текст агакьариз хьун. Алакъалу текстинин истемишунрин бинедаллаз текст арадал гъун, сочинение кхьин. Рахунрин, илимдин ва художественный текстер чеб-чпивай кьатIуниз хьун. Текстинин план туькIуьрун (простой ва сложный), хуралай ва кхьена тексинин мана пландай суьгьбет авун, ихтилатчидин тIвар дегишариз хьун.  Жуван ва масабурун текстерин манаяр редактировать авун: абурун якъин тир дуьзвилер ахтармишун ва къимет гун. |
| 3 | Синтаксис ва пунктуация. ЧIалан культура | Алакъалу ибараяр (словосочетанияр). Ибарайра кьилин ва табий гафар. Предложение. Мана-метлебдиз килигна простой предложенийрин жуьреяр: хабардин, суалдин, буйругъдин. Эвер гунин предложение. Предложенийрин эхирда эцигдай пунктуациядин лишанар. Предложенидин кьилин членар: сказуемое ва подлежащее (умуми информация). Предложенидин кьвед лагьай дережадин членар: дополнение, определение, обстоятельство. Гегьенш ва гегьенш тушир предложенияр. Са жинсинин членар квай предложенияр. Предложенида са жинсинин членрин арада ва, -ни, амма союзар. Са жинсинин членар квай предложенида эцигдай пунктуациядин лишанар. Са жинсинин членар умумиламишдай гафар ва абуруз талукь пунктуациядин лишанар: тире, кьве точка (танишарун). Обращение ва предложенида ам чара авун. Дуьз ва кирс речь. Дуьз речь автордин гафарилай вилик ва кьулухъ ишлемишун ва ам чара ийидай лишанар. Диалог. Пунктуациядин лишанар.  ***(К.Д.) Грамматикадин тапшуругъар кваз контрольный диктант. ГъалатIрин винел кIвалах.***  ***ЧI/Г. Шикилар чIугунин ва жуван фикирар лугьунин гьикая-сочинение кхьин.*** | 24 | Синтаксисдин кьилин манадин гъавурдик кваз хьун. Предложенияр алакъалу ибарайриз чара авун; гафарикай ибараяр жедайвал таяр жагъурун; ибарадай кьилин ва табий гафар жагъурун; предложенидин сергьятар тайинарун. Хабардин, суалдин, буйругъдин, эвер гунин предложенияр, са жинсинин членар, обращенияр, дуьз ва кирс речь квай предложенияр туькIуьрун, абур эсерлувилелди кIелиз алакьун, практикадин рекьяй предложенияр, лазим интонация хвена (ериш, манадин ударение, паузаяр, тегьер, ван) ишлемишун. Предложенийрай кьилин ва кьвед лагьай дережадин членар жагъурун. Гегьенш ва гегьенш тушир предложенияр текстерай жагъурун. Предложенийрай са жинсинин членар жагъурун ва абур дуьз кхьин. Предложенийра лазим чкайрал пунктуациядин лишанар эцигун. Предложенияр синтаксисдин жигьетдай разбор авун. Простой ва сложный предложенияр туькIуьрун. Обращенидиз ва дуьз речдиз талукь пунктуациядин лишанар эцигун, са жинсинин членар квай предложенида пунктуациядин лишанар эцигун. Кьве паюникай ибарат сложный предложенида запятой эцигун. Текстинай простой предложение жагъурун, грамматикадин диб чара авун, синтаксисдин разбор авун. Аялрин чирвилер ва алакьунар ахтармишун. |
| 4 | Фонетика ва графика. ЧIалан культура | Фонетика ва графика. ЧIалан сесер. Ачух сесер ва гьарфар. Ачух тушир сесер ва гьарфар. Ачух тушир сесерин дибдин жуьреяр. Зайиф ва гужлу ачух тушир сесер. Алфавит. Бязи гьарфарин (в, е, й, н, ь, ъ, я) кьетIен везифаяр. Слог. Ударение. Гафарин паяр маса цIарцIиз акъудун.  ***ЧI/Г. Художникдин шикилдай куьруь сочинение кхьин.***  ***Проектдин кIвалах: «Лезги чIалан кхьинрин тарих»*** | 7 | Фонетикадин кьилин манадин гъавурдик хьун. Ачух ва ачух тушир сесер чара авун. Зайиф ва гужлу ачух тушир сесер, лабиал сесер квай гафар дуьз кIелун. Бязи гьарфарин кьетIен везифаяр тайинариз алакьун. Ударение алай слог тайинариз чир хьун. Гафунин кьатI маса цIарцIиз дуьз акъудун. Гафар фонетикадин разбор авун. Лезги чIалан орфографиядин словарь ишлемишиз ва адахъ галаз кIвалах ийиз чир хьун ва анай лазим тир информацияр жагъурун. Герек тир информация жагъурун ва ишлемишун. Проектдин кIвалах тамамарун. |
| 5 | Лексика. ЧIалан культура | Гаф ва адан мана-метлеб. Са мана ва гзаф манаяр авай гафар. Гафунин асул ва куьчуьрмишнавай манаяр. Омонимар. Синонимар. Антонимар. Тарихдин жигьетдай лезги чIалан гафарин къатар. ***ЧI/Г. Шикилдай сочинение.*** | 7 | Лезги чIалан жуьреба-жуьре словаррихъ галаз таниш хьун, абурукай менфят къачун, гафарин манаяр тайинариз алакьун. Са манадин ва гзаф манайрин гафар, куьчуьрмишнавай манада ишлемишнавай ибараяр кьатIуниз хьун. Ганвай лишанрай дуьз ва куьчуьрмишнавай манадин гафар гекъигиз хьун. Синонимар, антонимар, омонимар чир хьун; гзаф манайрин гафар ва омонимар чир хьун. Омонимрин ва синонимрин жергеяр жагъуриз хьун. Предложенийрай антонимар, синонимар жагъурун ва абур жуьтжуьт кхьиз хьун. Гафар лексикадин анализ авун. Тематикадин лишанрай гафар группайриз паюн. Герек тир информацияр словаррай (синонимрин, антонимрин) жагъуриз в ишлемишиз хьун. |
| 6 | Гафар арадиз атун ва орфография. ЧIалан культура | ТуькIуьр хьанвай ва туькIуьр тахьанвай гафар. Гафунин диб ва эхир. Гафунин мана квай паяр: дувул, префикс, суффикс, инфикс. Инкарвилин префиксар дуьз кхьин.  ***ЧI/Г. Тайин са вакъиадикай тамам сочинение туькIуьрун.*** Жуван фикирар лугьун.  ***(К.Д.) Грамматикадин тапшуругъар кваз контрольный диктант. ГъалатIрин винел кIвалах.*** | 7 | Гаф арадиз атунин ва туькIуьр хьунин рекьяй разбор авун. Гафуна морфемаяр (дувул, префикс, суффикс, инфикс) чир хьун ва абур лишандалди къалурун. ТуькIуьр хьанвай гафар дуьз кхьин. Гафарай дувул, префикс, суффикс, инфикс морфемайриз чара авун. Глаголрихъ инарвилин префиксар гилигна дуьз кхьин. Гафунин паярин таблица чIугун. Къурулушдин жигьетдай туькIуьр хьанвай ва туькIуьр тахьанвай простой гафар кьатIуниз хьун. Аялрин чирвилер ва алакьунар ахтармишун. |
| 7 | Морфология ва орфография ЧIалан культура | ЧIалан паяр, абурун кьетIенвилер, везифаяр ва пай хьун. | 1 | Морфологиядин кьилин манадин гъавурдик кваз хьун. Маналу ва куьмекчи чIалан паяр чир хьун. Существительное ва глагол чиз хьун. |
| 8 | Существительное | Существительнидин  мана-метлеб, морфологиядиз талукь лишанар ва предложенида дибдин везифаяр. Хас ва умуми существительнияр, абур кхьинин къайдаяр. Инсанриз гудай вуж? ва амай вири затIариз гудай вуч? суалар. Существительнийрин кьадар. Существительнияр дибдин падежриз дегиш хьун (тикрарун).  ***ЧI/Г. Жуван фикирар лугьунин гьикая-сочиение кхьин. Проектдин кIвалах: «Лезги чIалан синонимар».*** | 6 | ЧIалан паярин тIварар ва абурун метлебар. Маналу ва куьмекчи чIалан паярин арада авай тафават чир хьун. Предложенида существительнидин везифа тайинарун. Хас ва умуми существительнияр чара ийиз хьун ва абур дуьз кхьин. Гзафвилин кьадарда существительнийрин эхирар дуьз ишлемишун. Морфологиядин лишанриз килигна ганвай существительнияр группайриз паюн. Дибдин падежар чир хьун. Существительнияр дибдин падежриз дегиш хьун ва абур дуьз кхьин. Существительнияр морфологиядин разбор авун. |
| 9 | Глагол | Глаголдин мана-метлеб, морфологиядиз талукь лишанар ва предложенида адан везифаяр. Кечмиш жери ва кечмиш тежер глаголар. Везифайриз килигна глаголдин жуьреяр: маналу ва куьмекчи глаголар. Куьмекчи глаголрин жуьреяр: тамам ва тамамсуз, алакъачи глаголар. Къурулушдиз килигна глаголдин жуьреяр: простой, сложный, составной.  ***ЧI/Г. Цлан газетдиз макъала кхьин.***  ***(К.Д.) Грамматикадин тапшуругъар кваз контрольный диктант. ГъалатIрин винел кIвалах.*** | 7 | Синтаксис ва пунктуация, фонетика ва графика, лексика, гафар арадиз атун ва адан орфография, морфология ва орфография тикрарун, тапшуругъар тамамарун. Гафар маналу паяриз чара авун ва дуьз кхьин. Существительнияр дибдин падежриз дегишарун ва абур дуьз кхьин. Текстина чIалан (чирнавай) паяр чара авун. Пунктуациядин лишанар дуьз эцигун. Аялрин чирвилер ва алакьунар ахтармишун. |
| 10 | Йисан къене кIелайбур тикрарун | Йисан къене кIелай материалар тикрарун.  ***ЧI/Г. Муаллимди тайин тир темадай жуван фикирар лугьунин сочинение кхьин.*** | 3 | Синтаксис ва пунктуация, фонетика ва графика, лексика, гафар арадиз атун ва адан орфография, морфология ва орфография тикрарун, тапшуругъар тамамарун. Гафар маналу паяриз чара авун ва дуьз кхьин. Существительнияр дибдин падежриз дегишарун ва абур дуьз кхьин. Текстина чIалан (чирнавай) паяр чара авун. Пунктуациядин лишанар дуьз эцигун. Аялрин чирвилер ва алакьунар ахтармишун. |
|  | Вири: | Программадин материал чирун  Ахтармишунин диктантар  ЧIал гегьеншарун | 54  4  10 |  |
| 68 с. |

**Поурочный план**

|  |  |  |  |  |  |
| --- | --- | --- | --- | --- | --- |
| **№** | **Тарсунин кьил** | **Сят**  **Сят** | **Число** | **Классдин тапшуругъар** | **К1валин к1валах** |
| **1** | Существительнияр кьадарризни падежриз дегиш хьун ва абурун падежрин эхирар дуьз кхьин. | **1** |  | Тапш. 2 (7 – чин) | § 2 |
| **2** | Прилагательнияр кьадарризни падежриз дегиш хьун ва абурун падежрин эхирар дуьз кхьин. | **1** |  | 10=тап (8 – чин), | § 3 |
| **3** | . Глагол ва адан дибдин формаяр. Маналу ва куьмекчи глаголар. | **1** |  | Тапш16 (10 – чин) | § 4,  Тапш. 12, 17,  (8 – 10 –чинар) |
| **4** | ***(К.Д.) Грамматикадин тапшуругъар кваз контрольный диктант.*** | **1** |  |  | Жува жув ахтармиша,  11 – чин |
| **5** | **Синтаксис ва пунктуация квез лугьуда Алакъалу ибараяр (словосочетанияр).**  **Ибарайра кьилин ва табий гафар.** | **1** |  | Тапшуругъар 19,20,  (12 – 13 – чинар)  Тапшуругъ 21  (14 – чин) | § 5 – 6 ,  тапшуругъ 22,  14 – чин |
| **6** | Предложение. Мана-метлебдиз килигна предложенийрин жуьреяр  Хабардин предложение  Суалдин предложение | **1** |  | Тапшуругъар 23, 24,  14 – 15 – чинар  Тапшуругъ 27 – 29,  (17 – чин) | § 7,8,9,10  Тапшуругъ 26,  15 – чин,  § 8 – 9,  тапшуругъ 30,  17 – чин  § 10 тапшуругъ 33, (19 – чин) |
| **7** | Буйругъдин предложение  Эвер гунин предложение | **1** |  |  | § 11, тапшуругъар 38, 39 (20 – чин)  § 12, тапшуругъ 41 (21 – чин) |
| **8** | Предложенидин кьилин членар |  |  | Тапшуругъар 43, 44 (23 – чин) | § 13, тапшуругъ 46 (23 – чин) |
| **9** | **Предложенидин кьвед лагьай дережадин членар. Дополнение**  **Определение**  **Обстоятельство** | **1** |  | Тапшуругъар 47, 48 (24 – чин)  Тапшуругъар  51 – 53  (26 – чин)  Тапшуругъар  55 – 57  (27 – 28 – чинар) | § 14, тапшуругъар 49,50 (25 – чин)  § 15, тапшуругъ 54 (26 – чин)  § 16, тапшуругъ 58  (28 – чин) |
| **10** | (К.Д.) Грамматикадин тапшуругъар кваз контрольный диктант. | **1** |  |  |  |
| **11** | Гегьенш тушир ва гегьенш предложенияр | **1** |  | Тапшуругъар  61 – 63  ( 29 – 30 – чинар) | § 17, тапшуругъар 64 – 65 (30 – чин) |
| **12** | Са жинсинин членар квай предложенияр  ва абурун арада союзар. | **1** |  | Тапшуругъар  66 – 68  (31 – чин)  Тапшуругъар  71 – 72,  (33 – чин) | § 18, тапшуругъар 69 – 70 (32 – чин)  § 19 тапшуругъ 74  (34– чин) |
| **13** | Союзар квай ва квачир са жинсинин членар авай предложенида запятой ва  умумиламишдай гафар ва абуруз талукь пунктуациядин лишанар | **1** |  | Тапшуругъар 75, 76  (35 – чин)  Тапшур. 80 – 82  37 – чин | § 20, тапшуругъар  78 – 79,  (35 – 36 – чинар)  § 21, тапшуругъ 83  (37 – чин) |
| **14** | Обращение ва ам чара авун | **1** |  | Тапшуругъ 85, 88,  39 – чин | § 22, тапшуругъ 86,  39 – чин |
| **15** | Дуьз ва кирс речь ва абур квай  предложенида пунктуациядин лишанар | **1** |  | Тапшуругъ 90,  40 – чин  Тапшуругъар 93 –94  41 – чин | § 23, тапшуругъ 91,  40 – чин  § 24, тапшуругъ 92,  41 – чин |
| **16** | Диалог. Пунктуациядин лишанар. | **1** |  | Тапшуругъар 97 –98  43 – чин | § 25, тапш. 99 – 100  43 – чин |
| **17** | (К.Д.) Грамматикадин тапшуругъар кваз контрольный диктант. | **1** |  |  | Проектдин кIвалах  44 – чин |
| **18** | Фонетика ва графика. Ч1алан сесер  Ачух сесер ва гьарфар. | **1** |  | Тапшуругъар 101 – 102  46 – 47 – чинар | § 26 – 27 ,28 тапшуругъ  103, 106  47 – 48 – чинар |
| **19** | Ачух тушир сесерин жуьреяр. Ачух тушир лабиал сесер | **1** |  | Тапшуругъар  107, 110, 113  49, 50, 51 – чинар | § 29,  тапш.109, 113  50 - 51 – чинар  § 30 – 31, тапш. 119, 53 – чин |
| **20** | ЧI/Г. Художникдин шикилдай куьруь сочинение кхьин. | **1** |  | Тапшуругъ 120,  53 – чин | Тикрарун |
| **21** | Алфавит. Бязи гьарфарин (в, е, й, н, ь, ъ, я) кьетIен везифаяр. | **1** |  | Тапшуругъар  121, 125, 126  55 – 56 – чинар | § 32 – 33,  Тапш. 123, 127,  55, 56 – чинар |
| **22** | Гьижа. Гафарин кьатI маса цIарцIиз акъудун. Ударение | **1** |  | Тапшуругъар  128, 132,135  57, 59 – чинар | § 34 – 35,  тапш.131, 136,  58, 60 – чинар |
| **23** | Гафунин мана-метлеб  Са манадин ва гзаф манайрин гафар | **1** |  | Тапшуругъар  137, 140  64 – 65 – чинар  Тапшуругъар 141, 142 ( 65 – чин) | § 36, тапшуругъ 139,  64 – чин  § 37, тапшуругъ 143, 65 – чин |
| **24** | Омонимар Гафунин куьчуьрмишнавай мана | **1** |  | Тапшуругъар 144, 145,146  67 – чин Тапшуругъар  148 – 150  68 – 69 – чинар | § 38, тапшуругъ 147,  67 – чин  § 39, тапшуругъ 151,  69 – чин |
| **25** | Синонимар  Антонимар | **1** |  | Тапшуругъар 152, 154, 157  70 – 72 – чинар  Тапшуругъар 159, 160, 161  73 – чин | § 40, тапшуругъ 156, 71 – чин  § 41, тапшуругъ 162,  Жув ахтармиша  74 – 75 – чинар |
| **26** | Гафар арадиз атуникай умуми малумат. Гафунин диб ва эхир | **1** |  | Тапшуругъар  164, 166, 168  78 – чин | § 42, 43,  тапшуругъ 167  79 – чин |
| **27** | ТуькIуьр хьанвай ва туькIуьр тахьанвай гафар. Инкарвилин префиксар дуьз кхьин.. | **1** |  | Тапшуругъар  169, 171  80 – чин | § 44, тапшуругъ 170,  80 – чин |
| **28** | Гафунин мана квай паяр: дувул, префикс, суффикс, инфикс..  Инкарвилин префиксар дуьз кхьин.. | **1** |  |  | § 45,  Тапшуругъ 175, 176  83 – чин  § 46, тапшуругъ 178,  84 – чин |
| **29** | Морфология ва орфография    Существительнидин  мана-метлеб, морфологиядиз талукь лишанар ва предложенида дибдин везифаяр | **1** |  | Тапшуругъ 192  91 – чин  Тапшуругъар  194, 197, 199,  93 – 94 – чинар | § 48, тапшуругъ 193,  91 – чин  § 49 – 50,  тапш. 201, 202  94 – 95 – чинар |
| Хас ва умуми существительнияр, абур кхьинин къайдаяр Существительнийрин кьадар. | **1** |  | Тапшуругъар  204, 205, 207  96 – 97 – чинар  Тапшуругъар  208, 210, 211  98 – чин | § 51, тапшуругъ 206  96 – чин  § 52, тапшуругъ  212, 213,  99 – чин |
| **31** | Глаголдин мана-метлеб, морфологиядиз талукь лишанар ва предложенида адан везифаяр. | **1** |  | Тапшуругъар  219, 220,  102 – чин  Тапшуругъар  225, 227  104 – чин | § 54, тапшуругъ 221, 226, 102, 104 – чин |
| **32** | Кечмиш жери ва кечмиш тежер глаголар.  Везифайриз килигна глаголдин жуьреяр: маналу ва куьмекчи глаголар. | **1** |  | Тапшуругъар  225, 227  104 – чин | § 56, тапшуругъ 228, 104 – чин  § 57, тапшуругъ 232, 106 – чин |
| **33** | (К.Д.) Грамматикадин тапшуругъар кваз контрольный диктант. | **1** |  |  |  |
| **34** | Йисан нетижа кьун | **1** |  |  |  |